โอเวอร์วอตช์เวิลด์คัพ 2019

การแข่งขันโอเวอร์วอตช์เวิลด์คัพ 2019 คือการแข่งขันโอเวอร์วอตช์เวิลด์คัพครั้งที่สี่ เป็นการแข่งขันอีสปอร์ตในเกมโอเวอร์วอตช์ จัดขึ้นโดยบลิซซาร์ดเอ็นเตอร์เทนเมนต์ ผู้พัฒนาของเกม
รูปแบบ.
โอเวอร์วอตช์เวิลด์คัพ 2019 แบ่งออกเป็นสามสเตจ ได้แก่ รอบแรก, รอบแบ่งกลุ่ม และ รอบเพลย์ออฟ อันดับประเทศของแต่ละประเทศจะมีการนำอันดับที่สุดท้ายของประเทศนั้น ๆ ในการแข่งขันโอเวอร์วอตช์เวิลด์คัพทั้งสามครั้งมาจัดโดยน้ำหนักคะแนน คะแนนจะถูกแบ่งออกตามอันดับที่โดยประเทศอันดับที่ 32 จะมี 1 คะแนน และประเทศที่ได้เหรียญทองจะมี 10 คะแนน ประเทศใด ๆ ที่มีสิทธิ์เข้าร่วมการแข่งขันจะต้องเข้าคัดเลือกในรอบแรก ซึ่งเป็นการแข่งขันแบบแพ้คัดออก ส่วนประเทศที่มีอันดับห้าอันดับแรกจะไม่ต้องเล่นในรอบแรก และจะได้รับสิทธิ์ชนะบายอัตโนมัติเข้าสู่รอบแบ่งกลุ่มเลยทันที ส่วนอันดับที่เหลือจะต้องมาแข่งขันกันเพื่อคัดเลือกเพียงห้าทีมเข้าไปแข่งในรอบถัดไป
รอบแบ่งกลุ่มจะถูกจัดขึ้นในวันที่ 1 พฤศจิกายน โดยทั้งสิบประเทศที่ผ่านการคัดเลือกจะต้องลงแข่งขันกันในรอบแบ่งกลุ่มนี้ ซึ่งจะมีการแบ่งกลุ่มประเทศออกเป็นสองกลุ่มเท่า ๆ กัน และประเทศในแต่ละกลุ่มจะแข่งขันแบบพบกันหมดในกลุ่มของตน เมื่อจบรอบแบ่งกลุ่มแล้ว สองประเทศที่มีคะแนนดีที่สุดในแต่ละกลุ่ม จะได้ผ่านเข้าไปเล่นในรอบรองชนะเลิศ ขณะที่อันดับสองและสามจะได้เข้าไปเล่นในรอบก่อนรองชนะเลิศ
รอบเพลย์ออฟจะถูกจัดขึ้นในวันที่ 2 พฤศจิกายน โดยทั้งหกประเทศที่ผ่านการคัดเลือกในรอบแบ่งกลุ่มจะต้องเข้าแข่งขันแบบแพ้คัดออก และผู้ชนะในรอบชิงชนะเลิศจะได้รับรางวัลเหรียญทอง ขณะที่ผู้แพ้ได้รับเหรียญเงิน ส่วนสองทีมที่เป็นผู้แพ้จากรอบรองชนะเลิศจะต้องมาแข่งกันเพื่อชิงเหรียญทองแดง
ผู้เล่นและทีมงาน.
คณะกรรมการ.
แต่ละประเทศจะมีคณะกรรมการการแข่งขันประจำชาติเป็นของตน คณะกรรมการดังกล่าวประกอบด้วย ผู้จัดการทั่วไป หัวหน้าผู้ฝึกสอน และ ผู้นำชุมชน คณะกรรมการทั้งชุดจะถูกเลือกผ่านกระบวนการลงคะแนนเสียงจำนวนสองครั้ง ในระหว่างวันที่ 15 พฤษภาคม ถึง 9 มิถุนายน ผู้เล่นโอเวอร์วอตช์ใดก็ตามสามารถลงคะแนนให้ผู้สมัครในประเทศของตนได้ วันที่ 13 มิถุนายน บลิซซาร์ดเอ็นเตอร์เทนเมนต์ได้ประกาศรายชื่อคณะกรรมการของแต่ละประเทศ
พื้นหลังสีเทา หมายถึง ประเทศที่สละสิทธิ์เข้าร่วมการแข่งขัน
ผู้เล่น.
ผู้เล่นในทีมชาติแต่ละชาติจะถูกคัดเลือกโดยคณะกรรมการการแข่งขันประจำชาติ ซึ่งคณะกรรมการจะเลือกผู้เล่นจำนวน 12 คนเพื่อเป็นตัวแทนประเทศ จากนั้นจะตัดออกเหลือเพียง 7 คนในบัญชีรายชื่อตัวจริง
การคัดเลือก.
ประเทศใดที่ต้องการเข้าร่วมจะต้องลงเล่นในรอบแรก ซึ่งเป็นการแข่งขันแบบแพ้คัดออกจากตาราง ขณะที่ประเทศห้าอันดับแรกจากการจัดอันดับจะไม่ต้องลงเล่นในรอบแรกนี้ โดยจะได้ชนะบายเข้าสู่รอบแบ่งกลุ่มต่อไป การจัดอันดับดังกล่าวนั้นตัดสินโดยระบบจัดอันดับคะแนน ตามอันดับสุดท้ายที่ได้ในเวิลด์คัพคครั้งก่อน
รอบแรกถูกจัดขึ้นในวันที่ 31 ตุลาคม ตามเวลาในสหรัฐ โดยมีทีมเข้าแข่งขันทั้งสิ้น 28 ทีมในรอบแรก
<templatestyles src="Col-begin/styles.css"/>
รอบแบ่งกลุ่ม.
รอบแบ่งกลุ่มประกอบไปด้วยสิบประเทศ โดยทั้งสิบประเทศจะถูกแบ่งออกเป็นสองกลุ่ม ซึ่งเป็นการแข่งขันแบบพบกันหมดในกลุ่ม ทีมที่มีคะแนนมากสุดในแต่ละกลุ่มจะได้เข้าสู่รอบรองชนะเลิศ ขณะที่ทีมอันดับสองและสามในแต่ละกลุ่มจะเข้าแข่งขันในรอบก่อนรองชนะเลิศ
น็อคเอาท์สเตจ.
รอบน็อคเอาท์สเตจถูกจัดขึ้นในวันที่ 2 พฤศจิกายน โดยทั้งหกทีมที่ผ่านเข้ารอบจากในรอบแบ่งกลุ่มจะต้องพบเข้าแข่งขันในรูปแบบแพ้คัดออก ผู้ชนะของรอบชิงชนะเลิศจะได้รับรางวัลเหรียญทอง ขณะที่ผู้แพ้จะได้รับรางวัลเหรียญเงิน ส่วนอีกสองทีมที่แพ้ในรอบรองชนะเลิศจะต้องแข่งขันกันเพื่อชิงรางวัลเหรียญทองแดง
รอบก่อนรองชนะเลิศ.
ในรอบก่อนรองชนะเลิศทีมชาติเดนมาร์กจะต้องแข่งขันกับทีมชาติเกาหลีใต้ โดยทีมที่ชนะจะผ่านเข้าสู่รอบรองชนะเลิศไปพบทีมชาติสหรัฐซึ่งผ่านเข้าไปรอในรอบดังกล่าว เนื่องจากมีคะแนนเป็นอันดับที่ 1 ในรอบแบ่งกลุ่มของกลุ่ม A ขณะที่ทีมชาติฝรั่งเศสจะต้องแข่งขันกับทีมชาติเนเธอร์แลนด์ โดยทีมที่ชนะจะผ่านเข้าสู่รอบรองชนะเลิศไปพบทีมชาติจีนซึ่งผ่านเข้าไปรอในรอบดังกล่าว เนื่องจากมีคะแนนเป็นอันดับที่ 1 ในรอบแบ่งกลุ่มของกลุ่ม B ส่วนผู้แพ้จากรอบนี้จะถูกคัดออกจากการแข่งขัน
รอบรองชนะเลิศ.
ในรอบรองชนะเลิศ ซึ่งทีมชาติสหรัฐและทีมชาติจีนได้สิทธิ์เข้ามารอในรอบนี้เนื่องจากมีคะแนนเป็นอันดับ 1 ในรอบแบ่งของแต่ละกลุ่ม จากการแข่งขันรอบก่อนรองชนะเลิศทำให้ทีมชาติสหรัฐต้องพบกับทีมชาติเกาหลีใต้ ขณะที่ทีมชาติจีนพบกับทีมชาติฝรั่งเศส ผลการแข่งขันทีมสหรัฐสามารถเอาชนะทีมชาติเกาหลีใต้ และทีมชาติจีนสามารถเอาชนะทีมชาติฝรั่งเศส โดยนับเป็นครั้งแรกของรายการการแข่งขันที่ทีมชาติเกาหลีใต้แพ้ให้กับทีมอื่นในรอบรองชนะเลิศ
รอบชิงอันดับสาม.
ในรอบชิงอันดับที่สาม ทีมชาติเกาหลีใต้พบกับทีมชาติฝรั่งเศส โดยทีมชาติเกาหลีใต้เอาชนะทีมชาติฝรั่งเศส และได้รับรางวัลเหรียญทองแดง
รอบชิงชนะเลิศ.
รอบชิงชนะเลิศ ทีมชาติสหรัฐพบกับทีมชาติจีน โดยทีมชาติสหรัฐสามารถเอาชนะทีมชาติจีนได้ และกลายเป็นแชมป์ใหม่ของรายการการแข่งขันโอเวอร์วอตช์เวิลด์คัพ
อันดับการแข่งขัน.
<templatestyles src="Col-begin/styles.css"/>